(kabila)

Social Security Para Sa Taong 

Nabubuhay Na May HIV/AIDS

Social Security Para Sa Taong

Nabubuhay Na May HIV/AIDS

Kung mayroon kang HIV/AIDS at hindi ka 

makapagtrabaho, maaari kang maging karapat-dapat

para sa mga benepisyo ng may-kapansanan mula sa 

Social Security Administration. Ang iyong kapansanan 

ay inaasahang dapat mananatali ng isang taon o mahigit 

pa rito o inaasahang mauuwi sa kamatayan at dapat may 

sapat na kalubhaan upang mapigil kang makagawa ng 

substantial na trabaho. Ang halagang ito ay karaniwang 

tumataas bawat taon. Para sa kasalukuyang halaga, 

maaari lang na tingnan ang Pinagbuti (Publikasyon 

Blg. 05-10003-TL).

Kung ang iyong anak ay may HIV/AIDS, baka maaari 

siyang makakuha ng Supplemental Security Income 

(Karagdagang Kitang Pangseguridad) (SSI) kung ang 

kita ng iyong sambahayan ay sapat na napakababa.

Mga benepisyong ibinabayad sa

ilalim ng dalawang programa

Nagbabayad kami ng mga benepisyo para sa may 

kapansanan sa ilalim ng dalawang programa: ang 

programa ng seguro ng Social Security para sa may 

kapansanan para sa mga taong nagbayad ng mga buwis 

sa Social Security; at ang programa ng Supplemental 

Security Income (Karagdagang Kitang Pangseguridad) 

para sa mga taong kakaunti ang kinikita at kakaunti ang 

mga pag-aaring yaman. Kung ang iyong mga benepisyo sa 

Social Security ay masyadong mababa at may hangganan 

ang iyong ibang kinikita at mga pag-aaring yaman, 

maaaring karapat-dapat ka para sa mga benepisyong ito 

na nagmumula sa pinagsamang dalawang programa.

Paano ako magiging karapat-dapat 

sa Social Security para sa may mga 

kapansanang benepisyo?

Kapag ikaw ay nagtatrabaho at nagbabayad ka ng 

mga buwis sa Social Security, kumikita ka ng mga 

credit sa Social Security. (Ang karamihan sa mga tao ay 

kumikita ng maximum na apat na credit sa bawat taon). 

Ang bilang ng mga taon ng pagta-trabaho na kailangan 

para sa mga benepisyo para sa may kapansanan ay 

depende sa edad mo ng magkaroon ka ng kapansanan. 

Karaniwan ay kailangang nagtrabaho ka ng limang taon 

sa loob ng sampung 10 taon bago ang taon na kung 

kailan ka nagkaroon ng kapansanan. Ang mga mas 

nakaba-batang manggagawa ay nangangailangan naman 

ng mas kaunting taon ng pagtatrabaho. Kung ang iyong 

application ay nasang-ayunan, ang unang benepisyo 

ng iyong Social Security para sa may-kapansanan ay 

babayaran sa kabuuan ng ika-anim na buwan pagkatapos 

ng petsa ng nag-umpisa ang iyong kapansanan.

Ano ang makukuha ko

mula sa Social Security?

Ang halaga ng iyong mga buwanang benepisyo 

ay depende kung magkano ang iyong kinita noong 

nagtatrabaho ka pa. Magiging karapat-dapat ka rin 

para sa Medicare pagkatapos ng dalawamput apat 24 

na buwan ng pagtanggap mo ng mga benepisyo para 

sa may-kapansanan. Tumutulong din ang Medicare sa 

pagbabayad sa ospital at ang pangangalaga ng hospice, 

mga pagsusuri sa laboratoryo, pantahanang pangangalaga 

sa kalusugan at iba pang mga medikal na serbisyo. Para 

sa karagdagang impormasyon tungkol sa Medicare, 

tumawag sa amin upang hilingin ang publikasyon, 

Medicare (Publikasyon Blg. 05-10043-TL).

Papaano ako magiging karapat-dapat para 

sa may kapansanang pagbabayad ng SSI?

Kung hindi ka nakapagtrabaho ng sapat na panahon 

upang makakuha ng Social Security o kung ang iyong 

mga benepisyo sa Social Security ay masyadong mababa, 

maaaring karapat-dapat ka para sa mga pagbabayad ng 

SSI kung ang iyong kabuuang kinikita at mga pag-aari 

mong yaman ay sapat na napakababa.

Kung nakakakuha ka na ng SSI, malamang ay 

magiging may karapatan ka para sa mga food stamp 

at Medicaid. Binabayaran ng Medicaid ang iyong mga 

pang-medikal na singil habang ikaw ay nasa ospital 

o tumatanggap ng outpatient na pangangalaga. Sa 

ilang mga state, ang Medicaid ang nagbabayad para sa 

pangangalaga ng hospice, pribadong nurse at mga may 

resetang gamot na ginagamit upang malabanan ang sakit 

na HIV. Para sa karagdagang impormasyon tungkol sa 

Medicaid, makipag-alam sa iyong lokal na tanggapan ng 

social services).

Papaano ako magpa-file

para sa mga benepisyo?

Maaari kang mag-apply online para sa mga may 

kapansanang benepisyo ng Social Security sa 

www.socialsecurity.gov, o maaari kang tumawag ng 

libre sa aming numero na 1-800-772-1213 (para sa mga 

bingi o may kahirapan sa pandinig, tawagan ang aming 

TTY na numero sa 1-800-325-0778), upang humiling 

ng appointment. Masasagot namin ang detalyadong 

katanungan magmula sa oras na alas-7 ng umaga 

hanggang sa alas 7 ng gabi, Lunes hanggang Biyernes. 

Makapag-bibigay kami ng impormasyon sa pamamagitan 

ng aming automated na serbisyo ng telepono 24 oras 

araw-araw.
Kung kailangan mo ng interpreter sa pag-aasikaso 

ng iyong Social Security, may nakalaan kaming 

serbisyo dito ng libre. Ang mga serbisyo ng interpreter 

ay available kapag kinakausap kami sa telepono o sa 

tanggapan ng Social Security. Tumawag nang libre sa 

aming numero 1-800-772-1213, kung ang salita mo 

ay Tagalog, pindutin ang 1 at maghintay hanggang 

sumagot ang isang kinatawan. Ang Tagalog interpreter 

ay tatawagin para matulungan ka sa iyong tawag. Kung 

hindi matapos ang business mo sa telepono, iku-kuha 

ka namin ng appointment para sa lokal na tanggapan 

ng Social Security at aayusin namin na may Tagalog 

interpreter sa oras ng iyong pag-bisita.

Itinuturing naming lihim ang lahat ng mga tawag. Nais 

din naming siguraduhin na maka-tatanggap ka ng wasto at 

magalang na serbisyo. Ito ang dahilan kung bakit mayroon 

kaming pangalawang kinatawan ng Social Security na 

nagmo-monitor ng ilang mga tawag sa telepono.

Paano ninyo pinagpa-pasiyahan

ang aking claim?

Lahat ng mga application na natatanggap namin 

mula sa mga taong may HIV/AIDS ay nilalakad naming 

mapag-pasiyahan sa lalong madaling panahon. Ang

Social Security ay nakikipagtulungan sa ahensiya 

ng bawat state na tinatawag sa pangalang Disability 

Determination Services (Mga Serbisyo Ng Pagpapasiya 

Tungkol Sa Kapansanan).

Ang state na ahensiyang ito ay titingnan ang 

impormasyon na ibinigay mo at ng iyong doktor at sila

ay magpapasiya kung ikaw ay karapat-dapat na 

tumanggap ng mga benepisyo.

Mababayaran ka namin kaagad-agad ng mga 

benepisyo sa SSI ng hanggang sa anim na buwan bago 

namin gawin ang pangwakas na kapasyahan tungkol sa 

iyong claim kung:

•	 Hindi ka nagtatrabaho;

•	 Natutupad mo ang mga patakaran ng SSI tungkol sa 

kinikita at mga pag-aaring yaman; at

•	 Pinapatunayan ng doktor mo o ng iba pang 

pinanggagalingang tanggapang pang-medikal na ang 

pagka-kahawa mo ng HIV ay sapat na napakalubha 

upang makatupad sa aming mga patakaran sa medikal 

ng pagiging may karapatan.

Papaano ako makakatulong na

mapabilis ang aking claim?

Maaari kang makatulong na mapabilis ang 

pagpapatuloy ng iyong claim sa pamamagitan ng 

pagkakaroon ng siguradong impormasyon kapag ikaw ay 

nag-apply na. Kabilang dito ang:

•	 Iyong numero ng Social Security at katibayan ng iyong 

kapanganakan at mga numero ng Social Security 

at mga katibayan ng kapanganakan ng sino mang 

miyembro ng iyong pamilya na maaaring makapagapply para sa mga benepisyo; at

•	 Ang kopya ng iyong pinaka-makailan lang na

W-2 form. (Kung nag-a-apply ka para sa SSI, 

kakailanganin din namin ang impormasyon tungkol 

sa iyong kinikita at mga pag-aari mong yaman; 

halimbawa, mga pahayag ng bangko, mga talaan 

ng unemployment, mga resibo ng iyong pag-upa at 

registration ng kotse mo).

Kailangan din namin ng impormasyon tungkol sa:

•	 Pangalan at address ng sinumang mga doktor, ng saan 

mang mga ospital o mga klinikang napuntahan mo na 

para magpagamot;

•	 Kung papaanong ang HIV/AIDS ay nakaka-apekto sa 

iyong mga pang-araw-araw na gawain, tulad ng paglilinis, 

pamimili, pagluluto, pagsakay sa bus, atbp.; at

•	 Ang mga uri ng iyong trabaho nitong nakaraang labing 

limang 15 taon.

At ang karagdagan pa nito, ay tatanungin namin ang 

iyong doctor na kumpletohin ang form na makapagsasabi sa amin kung papaano kang naapektuhan ng 

pagkahawa mo sa HIV. Tumawag sa aming 800 na 

numero upang magtanong ng form “SSA-4814” para sa 

mga taong may sapat na gulang o “SSA-4815” para sa 

mga kabataan.

Dapat mong dalhin ang form na ito sa iyong doktor 

upang ito’y kanyang makumpleto at dalhin o ipadala ang 

kinumpletong form sa amin.

Ano ang mangyayari kung babalik

na ako sa trabaho?

Kung babalik ka na sa trabaho, mayroong mga espesyal 

na alituntunin na nagpa-pahintulot na maipagpatuloy ang 

iyong mga benepisyo habang ikaw ay nagtatrabaho. Ang 

mga alituntuning ito ay mahalaga para sa mga taong may 

HIV/AIDS na maaaring makabalik sa trabaho kapag mas 

mabuti na ang kanilang pakiramdam.

Para sa karagdagang impormasyon tungkol sa mga 

alituntuning ito, hilingin sa saan mang tanggapan ng 

Social Security ang kopya ng publikasyong, Pagtatrabaho 

Habang May Kapansanan—Paano Kami Makakatulong

(Publikasyon Blg. 05-10095-TL). 

Social Security Administration

SSA Publication No. 05-10019-TL

Social Security For People Living

 With HIV/AIDS (Tagalog)

February 2005